**Комисија за спровођење поступка давања у закуп пословног простора у јавној својини општине Ражањ , на основу члана 34 Закона о јавној својини (''Службени гласник РС'', број 72/11,88/13,105/2014,104/2016-др.пропис,108/2016 и 113/2017), члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („ Службени гласник РС“, број 16/18 od 05.03.2018.године) , члана 20. Одлуке о прибављању и располагању стварима у јавној својини општине Ражањ („Службени лист општине Ражањ“, број 12/18) и Одлуке Скупштине општине Ражањ о издавању у закуп пословног простора у јавној својини општине Ражањ („Службени лист општине Ражањ“, број 4/18), објављује**

**О Г Л А С**

**О ДАВАЊУ У ЗАКУП ПОСЛОВНОГ ПРОСТОРА У НОВОМ БРАЧИНУ ПРИКУПЉАЊЕМ ПИСМЕНИХ ПОНУДА ПУТЕМ ЈАВНОГ ОГЛАШАВАЊА**

**I**

**РАСПИСУЈЕ СЕ оглас о спровођењу поступка прикупљањем писмених понуда путем јавног оглашавања за давање у закуп дела зграде (пословни простор, магацин и тоалет) површине од 47,83 м2 која је у јавној својини Општине Ражањ, корисник Месна заједница Нови Брачин, а која се налази на катастарској парцели број 3537/1 КО Брачин, ЛН бр.202, у месту званом „Голо Брдо“, укупне површине од 68 м2, на временски период од пет (10) година, за обављање трговинске или сродне делатности.**

**II**

**Право учешћа у поступку прикупљања писмених понуда имају сва правна и физичка лица која поднесу оригинална или оверена документа и то: пријаву за учешће у поступку са основним подацима подносиоца (образац пријаве се може преузети на писарници Општинске управе) и изјавом о прихватању свих услова из огласа, и посебно за:**

* **физичка лица: име и презиме, адреса, број личне карте, ЈМБГ;**
* **Предузетнике: име и презиме предузетника, извод из регистра надлежног органа и порески идентификациони број (уколико је у систему ПДВ-а), адресу, број личне карте, јединствени матични број грађана, назив радње, матични број;**
* **Правна лица: назив и седиште правног лица, копију решења о упису правног лица у регистар код надлежног органа и порески идентификациони број (уколико је у систему ПДВ-а) ;**

**Поред доказа из става 1 и 2 пријава садржи и:**

* **пуномоћје за лице које заступа подносиоца пријаве (уколико има пуномоћника);**
* **назнаку непокретности за коју се понуда подноси;**
* **делатност која ће се обављати;**
* **изјаву да ће непокретност преузети у виђеном стању уз могућност извођења радова на адаптацији пословног простора уз претходну сагласност закуподавца;**
* **изјава да ће дати средство финансијског обезбеђења за редовно испуњење обавеза;**
* **Уплату депозита у износу од 5.000 динара, који ће уплатити на благајни Општинске управе општине Ражањ (доставити доказ о уплати).**

**Најповољнијем понуђачу уплаћени депозит биће урачунат у закупнину али му се не враћа ако одустане од понуде, односно не прихвати почетну висину закупнине. Свим учесницима у поступку, осим оном са утврђеном најповољнијом понудом уплаћени депозит ће се вратити у року од 10 дана од дана отварања понуда.**

**У пријави односно понуди обавезно је навести број рачуна на који ће се извршити повраћај депозита.**

**III**

**Место и време увида у документацију о непокретности која се издаје је сваког радног дана у просторијама Општинске управе општине Ражањ, у одељењу за имовинско правне послове од 12 до 15 часова.**

**Непокретнпост која се издаје у закуп може се разгледати сваког радног дана за време трајања огласа од 12 до 15 часова уз претходну најаву у Општинској управи општине Ражањ, у одељењу за имовинско правне послове.**

**IV**

 **Пријаве са доказима се подносе у затвореној коверти , лично или препоручено путем поште на адресу Скупштине општине Ражањ-Комисији за спровођење поступка давања у закуп пословног простора, 37215 Ражањ, Трг Светог Саве , број 33, са назнаком “Пријава на оглас за давање у закуп пословног простора у Новом Брачину прикупљањем писмених понуда“.**

**Благовременим сматраће се пријаве које буду достављене писарници Општинске управе општине Ражањ у року од 15 ( петнаест) дана од дана објављивања огласа у дневном листу „Народне новине“ Ниш, односно до 21.12.2018. године.**

**Непотпуне и неблаговремене пријаве биће одбачене .**

**V**

**Најнижа цена закупа по м2 износи 75 динара месечно.**

 **Пословни простор у јавној својини даје се у закуп лицу које понуди највиши износ закупнине.**

**VI**

**Закупнина се плаћа унапред и то до петог (5) у месецу за текући месец .**

**VII**

**Оглас остаје отворен 15 ( петнаест) дана од дана објављивања у дневном листу , односно закључно са 21.12.2018. године.**

**Отварање понуда ће се одржати пред Комисијом , дана 24.12.2018. године, са почетком у 10 часова у малој сали Општинске управе општине Ражањ и то уколико буде благовремено достављена најмање једна исправна пријава.**

**VIII**

**Закупац не може пословни простор из тачке I овог огласа се давати у подзакуп.**

**IX**

**Закупац пословног простора, завреме трајања закупа, може да врши реконструкцију и адаптацију истог, у складу са важећим прописима.**

**Предмер наведених радова врши овлашћено лице, што је основ за признавање улагања.**

**X**

**Након спроведеног поступка председник општине донеће решење о давању у закуп и по коначности решења закључити Уговор о закупу са закупцем.**

**XI**

**Овај Оглас oбјавити у „ Службеном листу општине Ражањ“, на огласној табли Општинске управе општине Ражањ и у листу „“ Народне новине“ Ниш.**

**Број : 110-180/18-01**

**У Ражњу, 05.12.2018.године**

**Председник Комисије**

 **Ивана Здравковић**